## Salomé Pradas trasllada a les entitats de bous al carrer el seu compromís amb la celebració de festejos taurins

*** Les cita a treballar junts per a aconseguir que estos festejos, tan tradicionals en les festes de molts pobles de la Comunitat Valenciana, es puguen disfrutar amb la màxima seguretat
* S’ha reunit amb els presidents de la Federació de Penyes de Bous al Carrer i de l’Associació en Defensa de les Tradicions de Bous al Carrer**

La consellera de Justícia i Interior, Salomé Pradas, s’ha reunit amb el president de la Federació de Penyes de Bous al Carrer, Germán Zaragoza, i amb el president de l’Associació en Defensa de les Tradicions de Bous al Carrer, Julio Franch.

En la reunió s’han tractat temes d’actualitat que afecten el sector i la consellera els ha citat a treballar conjuntament en la revisió i actualització de la normativa en vigor per a avançar en el manteniment de les tradicions i la seguretat en els festejos.

Així mateix, la consellera ha traslladat a les entitats més representatives de bous al carrer el compromís de la Conselleria amb la celebració dels festejos taurins, als quals “oferix la mà per a aconseguir que estos festejos tradicionals, protagonistes de les festes de molts dels nostres pobles, es puguen disfrutar amb la màxima seguretat”.

Fecha: 24/07/2024